****

**Divadlo na plátne – *Kamenný pán domu* (UA)**

**2. júna 2022 | 19.00 hod. | Štúdio 12, Jakubovo nám. 12, Bratislava**

**|Bratislava, 30. mája 2022 | – Divadlo na plátne je cyklus premietania divadelných inscenácií, ktorého cieľom je priblížiť slovenským divákom zahraničné divadelné produkcie.**

Každý chce byť šťastný. Ale za akú cenu?

Spisovateľka Lesya Ukrainka prepracovala málo známu tragédiu A. S. Puškina *Kamenný hosť* a milostnému životu zvodcu a milovníka Dona Juana dala celkom nový význam. Veľkého zvodcu predstavuje ako obeť ženy, ktorá sa s ním svojvoľne pohráva. Kto zvíťazí?

Záznam dych berúcej ukrajinskej inscenácie vo vysokom rozlíšení s 3D efektmi, ktorý je ideálny pre veľkoplošnú projekciu, si budú môcť návštevníci **Štúdia 12** vychutnať **už 2. 6. 2022 o 19.00 hod**.



Fotografi: Sergey Kovbasyuk a Ira Marconi

Inscenácia vznikla na základe unikátnej spolupráce dvoch kyjevských divadiel Theatre 360 Degrees a Theatre on Podil.

**Theatre 360 Degrees**

Umelecký projekt, ktorý sa venuje prepájaniu umenia a moderných technológií, a tým dáva vzniknúť novému druhu vizuálneho umenia. Jeho hlavným cieľom je zviditeľniť a šíriť ukrajinské divadlo medzi divákov po celom svete.

**Theater on Podil**

Oficiálne Kyjevské akademické činoherné divadlo na Podile je akademické činoherné divadlo v Kyjeve založené v roku 1987 v historickom Podile. Divadlo je vedené ukrajinským divadelným režisérom Vitalijom Malakhovom.

Záznam inscenácie je v ukrajinskom jazyku s českými titulkami. Zisk z podujatia poputuje na pomoc divadlám Theatre 360 Degrees a Theatre on Podil. Záznam poskytuje streamovacia služba Dramox.

Vstupné: 10 € | Vstup voľný pre obyvateľov Ukrajiny

[www.studio12.sk](file:///C:\Users\jana.dugasova\AppData\Local\Microsoft\Windows\INetCache\Content.Outlook\OVYPP2QK\www.studio12.sk); [Facebook event](https://www.facebook.com/events/428041272066163%20)

---

**V prípade ďalších doplňujúcich otázok je vám k dispozícii:**

Ing. Jana Dugasová

PR Divadelného ústavu

Divadelný ústav, Jakubovo nám. 12, 813 57 Bratislava

Tel. +421 2 2048 7106

Mobil: +421 918 838 761

E-mail: [jana.dugasova@theatre.sk](mailto:jana.dugasova@theatre.sk)